b'\n_START_ARTICLE_\nNepa\xc5\xbe\xc4\xafstamo \xc5\xbemogaus pasakojimas\n_START_PARAGRAPH_\n\xe2\x80\x9eNepa\xc5\xbe\xc4\xafstamo \xc5\xbemogaus pasakojimas\xe2\x80\x9c - 1980 m. re\xc5\xbeisieriaus V. \xc5\xbdalakevi\xc4\x8diaus kino studijoje Mosfilm sukurtas meninis filmas (pagal to paties pavadinimo A. \xc4\x8cechovo apsakym\xc4\x85). Filmo trukm\xc4\x97 - 97 min._NEWLINE_Filme vaidino gars\xc5\xabs Rusijos aktoriai - Jevgenija Simonova, Aleksandras Kaidanovskis, Georgijus Taratorkinas, Liudmila Zaiceva, Pavelas Kado\xc4\x8dnikovas, Sergejus Mu\xc4\x8denikovas, Borisas Romanovas ir kiti._NEWLINE_\xc5\xa0\xc4\xaf film\xc4\x85 V. \xc5\xbdalakevi\xc4\x8dius suk\xc5\xabr\xc4\x97 Maskvoje, kur kelet\xc4\x85 met\xc5\xb3 gyveno ir dirbo.\n_START_SECTION_\nSiu\xc5\xbeetas\n_START_PARAGRAPH_\nFilme pasakojima dvarininko, tapusio revoliucionieriumi, gyvenimo istorija. Rengdamas pasik\xc4\x97sinim\xc4\x85 prie\xc5\xa1 turting\xc4\x85 valdinink\xc4\x85 Orlov\xc4\x85, jis \xc4\xafsidarbina tarnu pas \xc5\xa1io s\xc5\xabn\xc5\xb3. Ta\xc4\x8diau gyvendamas jo namuose jis supranta klyd\xc4\x99s, kei\xc4\x8dia savo \xc4\xafsitikinimus ir pradeda svajoti apie ram\xc5\xb3 gyvenim\xc4\x85 kur nors u\xc5\xbekampyje su jaunojo Orlovo suved\xc5\xbeiota moterimi.'